LidanRubinov/Halacha-QA huggingface dataset:
שאלה: בברכת המזון: אני עובדת כמורה בבית ספר חילוני. ההפסקות מאוד קצרות ולא מספיקות לאכילה ואף לברכת המזון. בהפסקה הארוכה של 20 דקות אני מספיקה לאכול סנדויץ עם תה אך לא מספיקה לברך ברכת המזון. אני יודעת שזמן ברכת המזון הוא עד 72 דקות אלא אם כן אני " מאריכה את הארוחה" כלומר ממשיכה לשתות או לאכול תוך שעה. אבל לפעמים קורה שאני חורגת מ72 דקות באכילה שלי ואף עוברת שעה וחצי מאז שאכלתי שתיתי בפעם האחרונה ואז אני בספק. האם לקרוא ברכת המזון או לא, האם ליטול ידיים לארוחה נוספת או לא. איך עליי לנהוג במצב הזה? האם אני יכולה לעשות הפסקות גדולות בין הארוחות בלי ארוחה אחרונה ואז להתחיל לאכול עוד פרוסה ללא נטילה? אני בעבודה עד שלוש ואוכלת בין שעה ולשעה וחצי ביייחוד שאני בהריון. עליי לציין שאני הולכת לפי מרן הרב עובדיה יוסף
תשובה: אפשר ברבע שעה לאכול כריך וגם לברך בנחת. אכילת כריך לא נמשכת יותר מ-10 דקות וברכת המזון לא יותר מ- 5 דקות. צריך להחליט שלא עושים שום דבר אחר. לא מדברים עם אף אחד, רק מתרכזים באכילה ו לחילופין אפשר לאכול פרי או מעדן חלב, קרקרים וכד, אז הברכה האחרונה יותר קצרה וגם לא צריך ליטול ידיים.
שאלה: טטלוויזיה:, האם מותר לראות דברים צנועים בטלוויזיה
תשובה: תלוי את מי אתה שואל. יש רבנים שיגידו לך "כן" ויש שיגידו לך "לא". אז את מי אתה רוצה לשאול?.
שאלה: אאני יפה והרבה בנים מסתכלים עלי: אני בת 17, אני לא אומרת את זה מתוך התנשאות, אבל אני נחשבת די יפה וגם הרבה בנים מסתכלים עליי, העניין הוא שכל פעם שמישהו מסתכל עליי אני מרגישה ממש מגעיל וזה ממש מפריע לי כי אני יודעת איך ראש של בנים עובד וזה פשוט כל כך מפריע לי. אני לא מצליחה כלכך לבטא את זה במילים. אני לא מצטערת על זה שאני יפה וזאת באמת מתנה מהשם ואני אוהבת את עצמי, אבל הקטע עם הבנים ממש קשה לי ומפריע לי, אני גם מפחדת שכשמסתכלים עליי רואים רק את החיצוניות שלי ולא את האישיות שלי, אני מפחדת שכשיהיה לי חבר או משהו הוא ירצה אותי רק בגלל החיצוניות, יש לי עוד הרבה מעבר לזה ועוד הרבה מה להציע ואני מפחדת שלא יראו את זה. אני לא יודעת אם אני אצליח לסמוך על מישהו שהוא אוהב אותי באמת בגלל האישיות שלי או רק בגלל שהוא אוהב את איך שאני נראית. בקיצור, אשמח אם תראו לי זווית חדשה וחיובית יותר להסתכל על המצב או איזה פתרון לבעיה כי באמת אני ממש מתוסכלת.
תשובה: לך אנחנו מאד מבינים את תחושת התסכול שלך. אמנם לא כל הבנים חושבים. באותו  ראש  אבל אין ספק כאשר בן שלא מכיר אותך מסובב אלייך את הראש אז יש כאן סוג של מה שאנחנו קוראים  החפצה. בשבילו את נראית כרגע כמו איזה חפץ יפה, כמו איזה בובה ולא כמו בן אדם אמיתי ומלא. הזכרת גם בעיה נוספת של קשרים בעתיד ואני אנסה להתיחס לשתי הנקודות בנפרד לגבי הנקודה הראשונה, אני רוצה לכתוב לך משהו מאד חשוב שכתב אותו רבי חיים ויטאל, תלמידו הגדול של האריז ל שחי בצפת לפני 400 שנה. הוא כותב שגופו של האדם אינו האדם עצמו. זה נשמע קצת טריויאלי או מצחיק אבל אם נתבונן רגע נוכל לקלוט את התובנה המדהימה הזו. כשמישהו מסתכל עלייך הוא לא באמת מסתכל עלייך. הוא מסתכל על הגוף שלך וזה ממש לא אותו דבר. המהות האמיתית. שלך היא הנשמה שלך, הפנימיות שלך ואותה אף אחד לא יכול לשנות. כשמפנים אלייך מבט, באמת ההרגשה הראשונה היא גרועה מאד אבל אפשר לשנות נקודת מבט ולחשוב - רגע, הוא לא באמת מסתכל עלי. הוא מסתכל על משהו (יקר וחשוב) ששייך לי, אבל זה שמסתכל לא קשור אלי בשום צורה אנשים נוטים להמשך לחיצוניות. זה יכול להיות המכונית החדשה, הבגדים המגניבים או סתם לאיך שאת נראית אבל כל זה לא קשור אלייך באמת. האישיות שלך היא עצמאית ולא קשורה בכלל בשאלה איך אחרים מסתכלים עלייך. אגב זה נכון מאד גם למקרים מצערים של נכות כזו או אחרת, או למי שהוא גבוה מדי או נמוך מדי וכו  לגבי הנקודה השניה, החשש שלך הוא נכון אבל בסופו של דבר זה חלק מפיתוח הקשר. כשנכנסים לקשר רציני לקראת נישואים, אז בונים את הקשר בצורה רצינית, מכירים את הבחור מקרוב, הוא מכיר אותך מקרוב. את מתודעת לחסרונות שלו והוא מתודע לחסרונות שלך וכך לאט לאט מגיעים להכרה עמוקה יותר שברור שהיא לא נשענת על משהו חיצוני. מקוה שהועלתי מעט, תגובות תתקבלנה בשמחה במייל שלי טוביה tsbias1 gmail.com
שאלה: ההכשרת מטבח: לרב אני מתכוון לשהות בדירה בחו"ל במשך כשבוע האם אפשרי להכשיר את התנור? המיקרוגל? התבניות של התנור?
תשובה: לך. תנור ניתן להכשיר, מיקרוגל לא צריך להכשיר, ניתן לחמם בו בכלי סגור הרמטית, תבניות של תנור, ברוב המקרים עשויות אמאייל, ואין דרך להכשיר אותן.
שאלה: בביוץ וכניסה להריון:, אני בחורה בת 34 אוטוטו נשואה כחודשיים כמעט. אני ובעלי מנסים להכנס להריון, קניתי בדיקת ביוץ שאומרת שאחרי 11 יום של המחזור אפשר לעשות את הבדיקה וביום החמישי שלה כשצבע השתן מתחלף יום אחרי זה כדאי להכנס להריון. השאלה היא מה קורה במידה ועברתי את הימים של הנידה ואיך אפשר לדעת במדיוק את יום הביוץ שלי?? כמה ימים בחודש ניתן להכנס להריון? אני לא רוצה כל כך לחכות הרבה זמן. האם ללכת לרופא פרטי? יש בדיקות שאתה מציע? שבת
תשובה: וברכת ד  מזל טוב לנישואיך, יהי רצון שביתכם יתמלא בשמחה ואושר יהודיים אמיתיים. לגבי שאלת הביוץ, כדאי לפנות למכון פוע"ה בירושלים, הם יעדכנו אותך כיצד להסתדר, הדבר הוא בד"כ פשוט ולא מצריך התערבות. בהצלחה בברכת התורה והארץ יהודה הלוי עמיחי מכון התורה והארץ
שאלה: עעל מי משה מאיים? - דבר תורה קצר לפרשת כי תשא: אחרי חטא העגל משה אומר לה, ועתה אם תשא חטאתם, ואם אין מחני נא מספרך, מדוע משה צריך לאיים לפני שבכלל קיבל תשובה מה, כך מדברים, קודם שיבקש סליחה בשם עם ישראל, אחר כך אם לא טוב, שיאיים במחיקה, בפרישה ובמה שלא יהיה?
תשובה: לכן אולי הכיוון הוא שמשה לא מאיים! משה מסביר לה  מי אחראי למה שקרה ומי משלם את המחיר על כך. גדולת משה היא בנתינת התורה והלוחות לעם ישראל, כתיבתו בספר אינה רק מכח גדולתו האישית, אלא מכח זה שהוא הנחיל לעם ישראל, בחיר ה  את התורה. בתור מנהיג גדול הוא מבין שהחטא של עם ישראל בסופו של דבר נמצא תחת אחריותו, כן יש תירוצים, הוא יכול לומר שזו טעות, הוא יכול לומר (וכנראה זה היה נכון) שהיתה אי הבנה בקשר לזמני ההגעה שלו, ועם ישראל אשמים, והם לא ר. אבל!! הוא לא עושה זאת, הוא מיד אומר לה, אם לא תמחוק את החטא של עם ישראל אין שום משמעות לכתיבה שלי בספר כלשהו, לא בספר התורה, לא בספר הצדיקים, ולא בשום ספר אחר שה  מנהל (בדרך משל כמובן). משה מבין שאין לו שום משמעות בלי עם ישראל, הוא לא מאיים, אלא מבאר שהוא מבין את המצב לאשורו, וכי בלי עם ישראל אין לו מה לעשות, ואין לו מה לרשום את עצמו בספרים. הגדולה של משה בתור מנהיג היא לדעת לקחת אחריות על הבעיות שבהם הוא היה יכול להאשים את עם ישראל, ולהבין שלמרות שהוא גדול הגדולים בכל דורות עם ישראל, הוא בסופו של דבר ניזון מהכח של עם ישראל. בסופו של דבר זה מה שאכן מביא לעולם את ההבנה שאין משה בלי עם ישראל, ולא ניתן להשמיד את עם ישראל ולהגדיל אדם אחד, או להפוך אותו לעם, וכך אכן נמחה רישומו של חטא העגל. כל אחד ואחד מאיתנו למרות שאינו גדול כמשה, צריך להבין שניתן להצליח רק אם הוא מנסה לחשוב על טובת הכלל, ולא רק על טובתו האישית, ולהבין שבסופו של דבר זה גם יעזור לעם ישראל ולו יותר שבת ופורים קטן שמח!
שאלה: עעבודה בתורה: הרב דני אגרמן אני עושה עבודה בתורה אל המצווה לא תשנא את אחיך בלבבך שמופיע בספר ויקרא פרשת קדשוים פרק יט פסוק יז אשמח מאוד אם תוכל לענות לי על כמה שאלות שלא מצאתי אליהן תשובה מה הטעם למצוות כלומר מה הטעם למצוות לא תשנא את אחיך בלבבך ומדוע רש"י איננו מפרשת את המצווה
תשובה: ב"ה, השנאה היא רעה לחברת בני אדם, ששונאים לא עוזרים אחד לשני, מחפשים מה שלילי אצל האחר, ויתר מזה מחפשים הזדמנות להרע לו, מאוד לא נעים לחיות במצב כזה, התורה רוצה טוב לאנשים. אבל זה לא הכל, הפסוק מסיים אני ה, כלומר אני בראתי גם אותך וגם אותו, ואם אתה שונא אותו אתה שונה גם את מי שברא אותו, 2. רש"י לא עוסק בטעמי המצוות, אלא אם כן זה תורם לפרשנות. טעם המצווה מופיעים בספר החינוך מצוה רלח: ספר החינוך מצוה רלח שורש המצוה ידוע, כי שנאת הלב גורמת רעות גדולות בין בני אדם להיות תמיד חרב איש באחיו ואיש ברעהו, והוא סיבה לכל המסירות הנעשות בין אנשים, והיא המדה הפחותה והנמאסת תכלית המיאוס בעיני כל בעל שכל. דני ארגמן
שאלה: תתרומות ומעשרות: אני סטודנט רווק ואני מקבל מלגת למימון הלימודים האם עליי לתרום מעשר מכספי המלגה?? ובאותו נושא יש לי פקדון בבנק שמניב רווחים שנתיים האם עליי לעשר מהרווחים? שבת
תשובה: מילגה שהיא מיועדת למימון לימודים אינה חייבת במעשר כספים. לעומת זאת, יש להפריש מעשר כספים על הרווח.
שאלה: ההטבלה נוצרית:, אני נולדתי במדינות אירופה,אמא שלי הינה יהודיה, וגם סבתא שלי יהודיה (אפילו אבא של סבתא שלי היה רב). אני מנהל אורך חיים יהודי לכל דבר מאז שאני זוכר את עצמי, אך בזמן האחרון גילית שהוטבלתי כנוצרי כשהייתי עוד תינוק, ההטבלה נעשתה מאילוצים רפואיים. השאלה שלי האם אני נחשב כיהודי בהלכה? האם כדאי לגשת לרב עם הנושא? מאוד חשוב לי לישר את העניין זה מאוד מציק לי נפשית מאז שגיליתי את זה. מראש, אלכס.
תשובה: ההטבלה שלך בילדותך היא חסרת משמעות, ואתה יהודי לכל דבר ועניין. ומדוע? כשההלכה עוסקת ביכולת לגייר ילד קטן, היא קובעת שניתן לגייר ילד קטן רק על בסיס ההנחה ש"זכין לאדם שלא פניו". ילד קטן אינו יכול לעשות פעולות עצמאיות. החלטותיו אינן תקפות מבחינה משפטית. המרת דת יכולה להיעשות אפוא רק מתוך רצון חופשי מוחלט, ואת זה אין לילד קטן. ואם כן, לכאורה אי אפשר היה לגייר ילד קטן? אלא שההלכה קובעת שכיוון שהגיור הוא זכות גדולה - ישנו דין שזכין לאדם שלא בפניו, והמגיירים אותו מביאים אותו לחיי זכות. הדבר מלמד כי כאשר מדובר בכיוון ההפוך - מומרים - אין לפעולות הנעשות על ילד קטן שום משמעות, וזו בוודאי לא זכות.
שאלה: ממשבר ושאלת האמונה: כבוד הרב. לפני כשנה וחצי עבר עליי משבר גדול מאוד ובעקבותיו לצערי משבר אמונה גדול. כל הזמן אני מנסה לבחון האם יש מבחן לגורלו, האם המדבר היה למען תיפול רוחי סופית או למען התחלה של דרך חדשה. קשה לי עם זה שהדבר הפך את אמונתי למבחן, כל מקרה שקורה נתפס בעייני לחיוב או לשלילה. מה אפשר לעשות שכן אין לי מנוחה?
תשובה: את לא לבד בענין הזה. לאמונה משקל גדול מאוד בעולם הפנימי שלנו, הרוחני והרגשי. משבר הוא זעזוע פנימי שמתרחש ברוח וברגש - לכן המשבר יהיה גם זעזוע אמוני. הרב קוק מסביר (גם נוכחתי בכך מנסיוני האישי) שמשבר אמוני, זו הזדמנות לצמיחה והתחדשות אמונית גדולה. לאחר המשבר מרגישים לעיתים שרק בזכות המשבר יכולנו למצוא את המקום הגדול שאליו הגענו. בטרם המשבר אנחנו חיים בשגרה מוכרת ובטוחה. אנו מפחדים לעשות שינוי, להתחדש. זו דריכה במקום שמונעת התקדמות למדרגות רוחניות חדשות וגבוהות שראויות לנו כעת. המשבר מאפשר שינוי עמוק ואמיתי. הדבר דומה למישהו שגר בבית ישן ועליו להסתגל לדליפות וסתימות ועוד תקלות. אם תתרחש סערה או רעידת אדמה שתהרוס את ביתו, תחילה הוא יהיה המום ומודאג, אבל לאחר שיבנה בית חדש, גדול ואיתן - ישמח על כך שהבית הישן נהרס. את צריכה להתמלא בטחון באמונתך ולראות במשבר הזדמנות לבנין אמונה עמוקה, גדולה ואיתנה יותר מזו שהחזקת בה לפני המשבר. חשוב לזכור שלמשבר עמוק יש ודאי צדדים אחרים שלא קשורים לאמונה, לכן חייבים(!!!) לטפל במשבר עצמו ולא לחשוב שהתחזקות אמונית בלבד תפתור אותו. הצמיחה האמונית מתוך המשבר תתרחש רק אם המשבר עצמו יטופל על ידי פניה לאנשי מקצוע. בהצלחה!
שאלה: ששמיעת רדיו במוצאי שבת: כמה זמן אחרי צאת שבת מותר לפתוח אתרים או לשמוע רדיו ( כמה זמן זה בכדי שיעשו )
תשובה: על מעשה שבת של יהודי אין צורך לחכות כדי שיעשו. אם אתה רוצה להחמיר -תחמיר להערכתי סדר גודל של שעה.
שאלה: חחינוך בגירושין: אני בהליכי גירושין אחרי 3 שנות נישואים קשות עצובות ומכלות. לעניין שאלתי לימים, לאחר הנישואין הבנתי שהוכשלתי בכשרות בעלי טען שאמו מקפידה על כשרות לאחר זמן קצר הבנתי כי אינה קונה בשר במקום כשר כלל ומאותה עת הפסקתי לאכול שם כמעט לחלוטין. למרות שטענתי בפני בעלי כי אמו אינה מקפידה כלל וכלל וראיתי במו עיני כי מטגנת כבד וקונה בשר במקום שאין בו השגחה ולא כפי שטען המשיך לאכול שם הכל. זמן קצר אחר הולדת הילד נסתי על נפשי ועתה אנו בהליכים כפי שציינתי. היום הילד בן שנה וחצי והסדרי הלינה הולכים וקרבים איך אוכל למנוע מאכלים לא כשרים על ידו???? לדבר על ליבו לא הועיל גם לערב דמות רבנית מוכרת מאוד לא צלח הכיצד אוכל לשלוח ילד להסדרי לינה בשבת (עליהם הוא מתעקש) עם צביון שכזה אוכל לא כשר, טלויזיה דלוקה בשבת? וכיו"ב עשיתי טעות גדולה בבחירת בן זוג אך כמה אשלם על כך מחיר? והאם גם נפשו של הילד תשלם את המחיר?? ומה עם החינוך הכפול הניגודי? חשבתי לשלוח עם הילד אוכל אם לא נראה לי שיתנו לו ממנו אשמח לעצות מועילות, מראש,
תשובה: וברכת ד  כדאי להתייעץ עם בית הדין שיש להם נסיון רב בשאלות אלו. שבוע טוב בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ההגנה: לרב למדתי שמכה אביו ואמו מות יומת. אני מאוד אוהב את ההורים שלי אך אבי מכה אותי(חוץ מהאמא ברוך השם!!!). אם אב נותן לבנו מכה בטוסיק או סטירה כדי לחנכו אז דבר זה הכרחי וחשוב אך אם האב מכה את בנו מכות נמרצות ומכאיבות רק בגלל שטות קטנה אז הדבר כבר חמור. אני ילד גדול כבר בן 13 ואם אעשה טעות אהיה מודע לה. אם אבי יתן לי מכות נמרצות וכואבות האם מותר להחזיר להתגונן ואם להתגונן כיצד??
תשובה: אסור לך להחזיר בשום אופן, אא"כ אתה בסכנת חיים אז אתה יכול לעשוות הכל להגן על עצמך. מותר לך להתגונן רק באופן פסיבי. דרך אגב לגבי סטירה או מכה בטוסיק אני מציע לעיין בדברי הרב קוק ששולל גם אותם. יפה מרדות אחת בלבו של אדם יותר מכמה מלקיות". "כאן הורונו ח נועם דרך החינוך, כי לא במהלומות יחונך האדם כי אם בדרכי נועם. היראה האמיתית היא יראת הרוממות הבאה מצירוף האהבה הנאמנה. עד הזמנים האחרונים לא ירדו חכמי הפדגוגיה לזה, והיה דרך חינוכם רק במקל חובלים, עד הימים האלו שהניסיונות הרבים הוכיחום להשכיל את אשר הורו לנו ח ברוח קודשם".
שאלה: ללמה יש מנהגי אבלות?: הרב! אני בת 13 ועכשיו בשנת אבל על אבי. מאוד קשה לי עם כל ההלכות אבלות שבגללן איאלץ לוותר על כל מיני דברים ואירועים (הכתרה, מסיבת פורים שאנחנו עושות לחטיבה.) רציתי לשאול מדוע יש הלכות אבלות? למה להקשות עוד מלבד הכאב הטבעי שיש תמיד??
תשובה: לך יקרה! ממש מצער ועצוב לשמוע על כך שבגיל צעיר כ"כ איבדת את אביך, אין ספק שאיבוד של אחד ההורים הוא קשה מאוד. כאשר קבעו ח את ההלכה, הם קבעו אותה מתוך היכרות עם אופיו של האדם. דיני אבלות אלו הם דינים שבאו להקל על האדם בתקופת האבל שלו. מידת הקרבה של האדם לאדם הנפטר שונה מאדם לאדם. לדוגמא, אדם שמאבד חבר אינו דומה לאדם שמאבד אח. אומנם בשני המקרים קיים קושי וכאב לא מועט, אך ללא ספק שלאחר תקופה קצרה או ארוכה ימשיך האדם בחייו לאחר מות החבר. כשאח נפטר המציאות מזכירה לו באופן יומיומי את החיסרון שלו- בבית, באירועים משפחתיים בשבתות וחגים. ח קבעו שאדם שנפטר לו אחד משבעת הקרובים (אח אחות אמא אבא בעל אישה ילד) זקוק לשבוע ימים שבהם יבכה ויצטער על מות יקירו. בשבוע זה רוב בני האדם לא יוכלו להכיל את כאבם לבדם ולכן האדם מצווה לשבת במשך שבוע על הרצפה, שמסמלת שיא הפשטות ואנשים אחרים מצווים לסעוד אותו ולנסות להשתתף באבלו. לאחר השבוע מסוגל האדם לקום ולאסוף את עצמו מעט ולחזור לשגרה מסוימת של חיים. גם החודש הראשון שלאחר הפטירה האדם נמצא עדיין בתהליך של עיכול מסויים וצריך עדיין להיות מידי פעם בצערו ולכן ניתנו לו הילכות אבלות. בהלכות אלו קיימת פסיכלוגיה והבנה עמוקה לנפש האדם ולתהליכים שהנפש שלנו עוברת וצריכה לעבור, כך שגם אם האדם מרגיש שהוא מוכן לחזור לשגירה במלוא כוחותיו, התורה תחייב אותו לעבור תהליך נכון ובריא ולהתייחס בצורה נכונה לאבל שלו. מוות של אחד ההורים הנו האבל ה"חמור" ביותר, בשונה ממוות של אחים  בני זוג ואפילו ילד (!!) לא עלינו. על מוות של הורה אדם צריך להתאבל במשך שנה מבחינה פסיכולוגית ורוחנית, החיבור שלנו להורים הוא מערכת היחסים הראשונית שמגדירה מי אנחנו כבני אדם. לכן, אובדנו של הורה דורש תקופה ארוכה יותר של הסתגלות. תקופת זמן זו מובילה אותנו למצב עמוק של הכרת על כל מה שהם העניקו לנו ועל כל מה שעשו. כילדים, אנחנו עוברים את רוב זמננו על תקן של מקבלים, וההורים שלנו, מעצם היותם הורים, כמעט תמיד נמצאים בצד הנותן. קשה מאוד להודות מנקודת מבט של קבלה. במערכת יחסים בה קשה במיוחד לבטא הכרת הזמן הזה עוזר לנו להתמקד בהכרה בכל הטוב שההורים שלנו ניסו ברוב מאמץ להעניק לנו, בדרך הטובה ביותר שביכולתם. ההורים מסמלים גם ערכים ואידיאלים, הם מהווים מעין באי כוח של ה  בעולם הזה הם מנסים להקנות לנו בדרכם כלים חיוניים לחיים. תקופת האבלות המתמשכת הזאת מביאה להכרה שלאובדן מערכת יחסים כזאת קיימות השלכות רוחניות עמוקות. זאת אחת הסיבות שמתאבלים על הורים במשך שנה. כמו שציינת בשאלה שלך ההלכות "מקשות" עלייך ומוסיפות לכאב הפרטי, נסי לזכור שהמטרה של הלכות האבלות הללו היא להזכיר לך שאת באבל על אבא שנתן לך כ"כ הרבה, ועצם המציאות שלך פה בעולם היא בזכותו. כמובן שמותר לך להיות בשמחה ולהשתדל להוסיף שמחה לחיים שלך במסגרת האפשרית, אך ההלכות הן מעין תחנות תזכורת לכך שעלייך להכיר במה שאיבדת ולחשוב כיצד את יכולה למלא בדרכים אחרות את החסר הרוחני שקיים בעקבות מותו של אביך. אני ממליצה להיכנס לאתר של אש התורה בקישור המצורף, הוא יכול לעניין אותך. מאחלת לך שהמשבר הלא פשוט הזה יגדל אותך ויקדם אותך, כפי שכך נראה. בשורות טובות, יהי רצון שמהשמיים ינחמו אותך ואת כל בני ביתך! כאן בשבילך, תמר Tomight100 gmail.com
שאלה: ססכין: ב"ה אם חותכים בצל בסכין שמשתמשים בו לירקות ולעופות קפואים- הסכין נחשב כבשרי ואז גם הבצל (ואז יש צורך לחכות 6 שעות? ואסור לאכול עם חלב?).
תשובה: אכן כן.
שאלה: ממטריה בשבת: לא כל כך ברור לי איסור שימוש במטריה בשבת. האם גם במטריות החדשות יש דין אוהל ובמה זה שונה מפריסת מפה על שולחן שבת? והאם לאור העובדה שאחד מרבני בית הלל התיר במצב מסוים את הדלקת האור בשבת, האם אין מקום להתיר באופן דומה פתיחת מטריה בשבת (דעת החת"ס) מאשר מצב בו אנשים יוותרו על תפילה בביכ"נ בשבת סוערת, או שיגיעו לתפילה רטובים עם בגדי שבת ספוגי מים ויצטערו? ובעניין מראית עין - הלוא כל בר דעת יודע מהי מטריה ולמה היא משמשת (בדיוק כמו שלא נאסר חלב סויה אחרי בשר, למרות שגם שם יש מראית עין, וכשם שהתירו שעון שבת למרות שחילונים רבים מגחכים על כך (מראית עין?.)) האם זו הכוונה ב"דרכיה דרכי נעם"? הרי ההלכה התירה דברים מורכבים בהרבה. אשמח לתשובה, משום שלי הדבר מסב באופן אישי צער ופוגם בהתנהלות הפשוטה והטבעית של שבת. ב מראש.
תשובה: לא מעט מהאחרונים דנו בשאלה זו. אביא כאן את הסיכום ההלכתי. להרחבה - אני מפנה אותך לשו"ת של הרב עובדיה יוסף זצ"ל - יחוה דעת חלק ב  סימן מ"ג. בנוסף תשובה מעמיקה נמצאת ספרו של הרב משה לוי זצ"ל - מנוחת אהבה חלק ג  פרק כ"ג סעיף י"ד ( והערה "קטנה" מס  30). אין טעם לחזור על הפלפול ההלכתי שעשו חכמינו מקודם. לגבי דעת חת"ס - שכן מתיר בדיעבד ולא רק בשעת הדחק (חאו"ח סי ע"ב) - מצא 3 טעמים למה להתיר. צריך לקורא את המשפט האחרון של אותו פסק : " ומ"מ אומר אני דבוודאי לישא הפרסול בשבת לוא משנת חסידים הוא, ושומר נפשו נפשו ירחק ממנו". בנוגע לפורס מפה על שולחן שבת - זה לא יכול להחשה כבניית אוהל ( עראי), כיוון שכל מטרתו של האוהל הינה שנוכל להיות מתחתיו. (נכון לגבי המטריה. לא נכון לגבי המפה.) בנוגע למראית עין - החשש לא מפני שלא יודעים מהי מטריה, או מפני ציבור חילוני שמגחך על כך. החשש הוא שבן אדם, שומר תורה ומצוות יראה אותך עם מטרייה פתוח ויסיק מזה מסקנה שמותר לפתוח אותה בשבת ( למרות ששלך פתחת לפני כניסת שבת.) להלכה ולמעשה, אסור לפתוח ו או לטלטל מטריה בשבת! אם יש גשם, ישנן פתרונות מצויינות לבית הכנסת : מעיל-גשם וכובע. "דרכיה דרכי נועם, וכל נתיבותיה " גשם, זה ברכה! שבת ויבש! (התשובה ניתנה מהרב יעקב אוחיון) רבני ורבניות בית הלל עונים לשו"ת גם בפייסבוק
שאלה: ששמירת שבת: אנו משפחה דתית, הילדה בת 16 רוצה מאוד לשמוע מוסיקה בשבת, באוזניות, במכשיר שיהיה דלוק כל השבת ברצף ( כך שלטענתה היא לא תחלל שבת ע"י הדלקתו), מה לענות לה?
תשובה: להשיב לה שאסור לעשות זאת מפני שזה חילול שבת. אין שום רב שמתיר זאת.
שאלה: ההאם ללמד בביולוגיה פרקי רביה?: לרב שרלו שליט"א הנני מורה לביולוגיה במוסד תורני. נאמר לי בימים האחרונים כי יש ספר לימודים או עומד לצאת לאור ספר לחינוך הדתי שלא יהיה בתוכו פרקים שעוסקים ברביה. ההנהלה של המוסד התחילה לדבר איתי על זה. רציתי לדעת מה דעת כבוד הרב והאם באמת אסור ללמד פרקי רביה על פי ההלכה כי זה נראה לי מוזר. מ.
תשובה: אני מעריך כי שאלה זו נשאלת בשל העובדה שהשיקולים לכאן ולכאן פתוחים בפנייך, ואם כן אין צורך במאמר ארוך שינתח את השיקולים השונים לכיוונים השונים. ברמה העובדתית, ככל הידוע לי החינוך הדתי לא החליט שאסור ללמד פרקי רביה כי אם אמר שתהיה אפשרות לא ללמד, ושיהיה ספר לימודים אחד שלא יכלול את הפרקים האלה. השאלה מבקשת לדעת מה הייתי מכריע לו הייתי במקומך, ועל כן אעסוק בהכרעתי ובנימוקיה בלבד:. ואלה השאלות שאני שואל: א. האם אנחנו טוענים כי כדי להאמין בריבונו של עולם צריך להיות בורים? האם אנחנו סבורים כי כדי לחנך לצניעות צריך להכחיש את המציאות שבתוכה אנחנו חיים? האם אין אנו חייבים לילדינו את ההיכרות עם כל החיים הטבעיים הקיימים בעולם? לאיזה חיים אמוניים אנו מכוונים אותם אם אנו מקיימים תוכנית לימודים שמחביאה את אחד הדברים המופלאים ביותר שקיים בעולם הטבעי הנחשף במדע, והוא הרבייה? להפך, המגע עם הטבע המופלא שברא ריבונו של עולם וההיכרות עימו הם חלק בלתי נפרד מדמות האדם שאנו מבקשים לכונן בעולם, ולימוד הרבייה הוא חלק בלתי נפרד ממצווה זו   בכל גיל לפי ההתאמה לו. ב. לימוד החלק המדעי של הרבייה הוא דווקא הזדמנות עצומה לחינוך לצניעות. הזדמנויות חינוכיות אסור להחמיץ. מורה ירא שמיים ומוכשר לניצול אירועי למידה, ינצל את ההזדמנות החינוכית שנקלעה בדרכו, ילמד מבחינה מדעית את העובדות, ואז - בלימוד אינטגרטיבי לפי בשלות הכיתה ואופייה - יוכל לדבר, על המשמעויות הנורמטיביות והרוחניות שהתורה העניקה לטבע. האם לא נצמיח ילדים הרבה יותר צנועים בדרך זו?זוהי ההזדמנות העצומה לחנך למשמעות האמיתית של הצניעות, שאין בה הכחשה של הגוף והכחשה של הרבייה, כי אם עידונם וקידושם. ג. וכי מניין אנו רוצים שהם יגלו את העובדות על החיים? מהאינטרנט? מחברים? לעתים נדמה לי שאנחנו לא מפנימים את העובדה ש בריון  חדש הגיע לעולמנו, והוא חודר למבצר המובהק ביותר - הבית שלנו. אנחנו עוד תקועים בדיון על בשאלת החברה הנפרדת או השלמה, ולא תמיד שמים לב שלעתים סניף תנועת הנוער הבעייתי ביותר הוא טוב פי כמה מונים מילד שיושב בבית ליד מסך מחשב  אנחנו עדיין חושבים שניתן להסתיר ידע, ולא מבינים כי אם לא אנחנו ננגיש אותו - הוא יגיע בצורה מעוותת. והנה נוצרה ההזדמנות דווקא בשיעורי הביולוגיה: ללמוד בצורה עניינית ומדעית על הרבייה, לאפשר הסתכלות בבגרות ובכובד ראש על המנגנון המופלא הזה, להתחנך למסר המיוחד של התורה בהתייחסות למנגנון הרבייה ולייעודיו, כמו גם לסכנותיו, ועוד ועוד. וכי מפני מה נחמיץ הזדמנות זו, ונעקור אותה ממקומה. ד. האם אין היבט של דיני ממונות מול ההורים והילדים, כאשר הם משלמים על קניית ידע ואנחנו מסתירים אותו? את כל זה אני לומד מהתורה עצמה. התורה עצמה אינה מסתירה דבר, והיא חושפת לעין כל את כל התחומים, גם הבעייתיים ביותר, במישורי המוסר ובמישורי הצניעות, בידע ובחכמה. היא אינה מתמודד איתם על ידי הסתרתם, כי אם על ידי קריאת "קדושים תהיו" ו"ועשית הישר והטוב", ואין היא עוינת את הידע, כי אם מלמדת אותנו כיצד לנהוג בו. כל הקורא תנ"ך, כל הקורא את ח, רואה את הדרך הבשלה כל כך שבה הם התייחסו לכל תחום שיש בחיים, וזו דרכה של תורה לכתחילה. ובהצלחה
שאלה: ככלב: כלב שגדל בבית ונעשה זקן שהטיפול בו כבר לא אפשרי האם מותר להמית אותו אצל ויטרינר?
תשובה: וברכת ד  אם הוא סובל אפשר לקצר את חייו, צריך לברור לו את המיתה שאין בה יסורים. בברכת התורה והארץ יהודה הלוי עמיחי מכון התורה והארץ
שאלה: תתרומת ספרי קודש: לרב, בראשונה הייתי רוצה להודות לכם על המערכת והאתר הנפלא. כל הכבוד ו :) הייתי רוצה לדעת לאן ניתן לתרום ספרי קודש. יש לנו בבית הרבה ספרי קודש שאנחנו מעוניינים לתרום אבל אין לנו לאן. מראש, אופיר :)
תשובה: וברכת ד  מכיוון שאינני יודע על איזה ספרים מדובר, בכל אופן נראה שכדאי לבדוק בבתי כנסת או ישיבות שם בד"כ ספרי קודש נצרכים, אבל קשה לאמוד זאת בלי לראות את הספרים ואת מצבם. בברכת התורה והארץ יהודה הלוי עמיחי מכון התורה והארץ
שאלה: ממסננת: האם מסננת הבד גודל 150 שיש באתרכם יעילה בסינון כמו דרך צמר גפן? כלומר האם ניתן לסנן איתה בבטחה לדוגמא עלי נענע מהגינה? או שצריך להוסיף לה גם צמר גפן במקרה כזה? והאם יש הבדל בין סוגי המוצרים שמסננים לגבי אם צריך צר גפן או מספיק מסננת?
תשובה: המסננת צפופה מאד ולכן היא יעילה לסינון תה מכל הסוגים.
שאלה: ככיסוי ראש: לרב אני נשואה 3 שנים וקשה לי מאוד עם כיסוי הראש. זה לא נוח לי, הוא נופל לי, מתבלגן לי ומחליק לי גם אם אני שמה סיכות שגורמות לי לכאב ראש. סרטים מונעי החלקה אצלי דווקא גורמים לו להחליק עוד יותר. וכשזה קורה לי ברחוב ביישוב חמותי שהולכת רק בראש השנה ויום כיפור עם איזה סמרטוט-פדיחה מתעצבנת שהכל מבולגן ולמה רק אני ככה וכל הצעירות מסודרות, אני נראית איתו רע מאוד, כמו ערביה כי הפנים שלי עגולות, גם אם אני קונה כיסויי ראש מקושטים ויפים שאחרות נראות איתן יפיפיות, אני נראית איתם כמו אישתו של מחבל משועפט, הבת שלי כל הזמן מורידה לי אותו בכל מקום כי היא קטנה. בלי כיסוי ראש אני כן יפה. אני לא רוצה להפסיק כי זה סיוט בשבילי, כי אין מה לעשות וצריך להתמודד, גם זה שצפות אצלנו במים של המקווה גופות של חרקים זו לא סיבה להפסיק לטבול. השאלה שלי היא, האם זה ר ללכת בלי כיסוי ראש בבית של ההורים שלי כשאין זרים בבית, ואצל חמי וחמותי בבית כשאין שם אנשים זרים. (רק בעלי, חמי וגיסי פעם ב.) אנחנו נמצאים בגלל אילוצים של לימודים ועבודה אצל ההורים של שנינו רבע מהזמן שלנו. (עצמאות אחרי התארים. ) מותר לי לתלות כביסה במרפסת בכניסה לבית בלי כיסוי ראש? אין כמעט אנשים שעוברים. וסליחה שהארכתי בדברים, רציתי להסביר היטב מה אני מרגישה.
תשובה: אכן, לא קל ולא פשוט. יישר כוח על מה שאת עושה עד עכשיו. זו זכות גדולה לנהוג כך. בבית של ההורים שלך כשאין זרים בבית   מותר ללכת בלי כיסוי ראש. לעומת זאת, אצל חמיך וחמותך זה בעייתי יותר. זה אינו ביתך, יש שם אנשים זרים, ולהימנע. תליית כביסה   אם אנשים לא חייבים להסתכל לכיוונך   מותר. אם כן   אסור. ואולי כדאי להתייעץ עם נשים נשואות זמן רב שיציעו הצעות פרקטיות שנשים מומחיות בהן? אולי כובעים? או כל דבר אחר שנשים יודעות לייעץ לנשים. ויישר כוח
שאלה: ממעשר למשפחה של ילד חולה: לכבוד הרב יש ביישוב בו אני מתגוררת אם חד הורית שבנה חלה וכרתו לו את הרגל (טרם הבריא). המשפחה נמצאת במצוקה כלכלית וזקוקה גם לשיקום נפשי ולקניית תותבת לבן. האם ניתן לתרום להם את המעשר? האמא מעצבת תכשיטים לצורך הכנסה האם כדי לא לבייש אותה עדיף לקנות (בכספי המעשר)?
תשובה: ודאי שניתן לתרום. יתכן שלצורך חשוב כזה האם לא מתביישת אך אם אן ודאי שניתן לקנות תכשיט ממנה מכספי מעשר.
שאלה: ייחס לאב שנשא גויה: לרב, אני בת לבית דתי לאומי,בשנים האחרונות אבי שינה את חיוו עבר להתגורר בחו"ל ונשא אשה גויה צעירה ממנו מאוד, ונולדו להם ילדים. הוא נוהג להגיע לחגים עם אחד התינוקות. דבר זה מקשה עלי מאוד כי גורם לי ולאחותי לחגוג את החגים בניפרד (אחת חוגגת עם אמא ואחת עם אבא), התחושה היא שהמחיר שאנו משלמים גבוה מדי. הייתי רוצה שמשפחתי תחגוג את החגים גם עם משפחתה של אחותי. האם אפשר לבקש מאבי להגיע לביקור לא בימי החגים? אני מודעת לכך שהוא עלול להיפגע. אשמך לשמוע את דעתך.
תשובה: רואים שלמרות מעשיו אביכם רוצה לשמור על קשר אתכן. לכן כדי שלא יפגע הייתי מציע לומר לו שיבוא אחת לשנתיים בחגים ואחת לשנתיים בזמן אחר כדי שתוכלי לחגוג עם משפחת אחותך אחת לשנתיים.